《送虞提宫》
宋代·李流谦

桃花未落春水生，百川合流如镜平。
江神约束蛟与鳄，东阁郎君将母行。
一帆万里无荆越，非雾非烟锁双阙。
只今手持天下柄，相公身是稷与卨。
潭潭大府琳琅都，翻翻戟带缠金铺。
朝回坐对彩衣舞，天上应有人间无。
相门出相古来有，周公在前鲁公后。
看君父子名一时，野人甘作扶犁手。

作者简介：[约公元一一四七午前后在世]字无变，汉州德阳人。生卒年不详，约宋高宗绍兴中前后在世。以文学知名。荫补将仕郎，授成都府灵泉县尉。秩满，调雅州教授。虞允文宣抚全蜀，置之幂下，多所赞画。寻以荐除诸王宫大小学教授。力乞补外改奉议郎，通判淹州府事。流谦著有澹齐集八十一卷，《国史经籍志》传于世。